PICURI DE ÎNŢELEPCIUNE 
Patimile lui... HRISTOS (IV) 


1. „întru aceasta vor cunoaşte toţi că sunteţi ucenicii Mei, dacă veţi avea dragoste unii 
faţă de alţii. 

Poruncă nouă vă dau. Să vă iubiţi unul pe altul. Precum v-am iubit Eu pe voi, aşa şi voi 
să vă iubiţi unul pe altul. 

Să nu se tulbure inima voastră; credeţi în Dumnezeu, credeţi şi în Mine. 

EU SUNT CALEA, ADEVĂRUL ŞI VIAŢA. Nimeni nu vine la Tatăl decât prin Mine. 

Cel ce crede în Mine va face şi el lucrurile pe care Eu le fac şi mai mari decât acestea 
va face, pentru că Eu mă duc la Tatăl. 

Şi orice veţi cere în numele Meu, aceea voi face, ca să fie slăvit Tatăl întru Fiul. Dacă 
veţi cere ceva în numele Meu, Eu voi face. DE MĂ IUBIŢI PĂZIŢI PORUNCILE MELE. 

Cel ce are poruncile Mele şi le păzeşte, acela este care mă iubeşte; iar cel ce Mă iubeşte 
pe Mine va fi iubit de Tatăl Meu şi-l voi iubi şi Eu şi Mă voi arăta lui. 

Cel ce nu Mă iubeşte nu păzeşte cuvintele Mele. 

PACEA MEA LAS VOUĂ, PACEA MEA O DAU VOUĂ nu precum dă lumea vă dau 
Eu. Să nu se tulbure inima voastră, nici să se înfricoşeze. 

Rămâneţi întru Mine şi Eu în voi. Precum mlădiţa nu poate să ajungă roadă de la sine, 
dacă nu rămâne în viţă, tot aşa nici voi, dacă nu rămâneţi în Mine. 

Dacă rămâneţi întru Mine şi cuvintele Mele rămân întru voi, cereţi ceea ce voiţi şi vi se 
va da vouă. 

Voi sunteţi PRIETENII MEI, dacă faceţi ceea ce vă poruncesc, şi nu este dragoste mai 
mare ca cineva să-şi pună sufletul său pentru prietenul său şi de aceea vă poruncesc să vă 
iubiţi unii pre alţii. 

Eu pentru aceştea Mă rog; nu pentru lume mă rog, ci pe cei care Mi-ai dat, că ai Tăi 
sunt. Păzeşte-i pe ei de cel viclean; sfinţeşte-i pe ei întru adevărul Tău; cuvântul Tău este 
adevărul. 

Mă rog şi pentru toţi cei ce cred în Mine, ca toţi să fie una după cum Tu Părinte întru 
Mine şi Eu întru Tine, aşa şi aceştea în noi să fie una. 

Când L-au dus la locul numit Căpăţânii, L-au răstignit acolo pe El şi pe făcătorii de 
rele, unul de-a dreapta şi altul de-a stânga. 

Iar Iisus zicea: " PĂRINTE, IARTĂ-LE LOR, CĂ NU ŞTIU CE FAC. 

Unul dintre tâlhari zise lui Iisus: Pomeneşte-mă Doamne, când vei veni întru împărăţia 
Ta, iar Iisus L-a pomenit zicând: "Adevărat grăiesc Eu ţie, astăzi vei fi cu Mine în rai". 

Aşa a ajuns tâlharul, primul om în rai, deschizând şi nouă celor păcătoşi şansa 
mântuirii chiar în ultimul ceas, sau atunci când avem credinţă cât un grăunte de muştar. 

Evangheliile după Ioan şi Luca din "JOIA MARE" 

„Din punct începe lumea. Un punct dimensiuni n-are. Nimic mai fără formă şi 
mai nepipăit; Dar pune-l în mişcare, şi linia se-ntinde. Şi linia-ţi dă totul: deci totul e- 
ntr-un punct. Natura, firmamente, sistemele solare. Cu toate câte-n ele şi printre ele 
sunt, Cu-ncetul se dezvoltă din puncturi ce se mişcă. Din puncturi ce se mişcă plecând 
din... Dumnezeu." 

Bogdan Petriceicu Haşdeu (1838-1907) - „Dumnezeu" 


Părintele llie 



